རྣལ་འབྱོར་ཡིད་བཞིན་ནོར་བུ་བཞུགས་སོ། །
༄༅། །ཆོས་ཉིད་དོན་གྱི་མཁའ་ཀློང་དུ། །ཐབས་ཤེས་མཉམ་པར་སྦྱོར་བའི་ལྷ། །བདེ་སྟོང་གཉིས་
མེད་རྡོ་རྗེ་འཆང༌། །རིགས་བརྒྱའི་ཁྱབ་བདག་སྤྱི་བོས་མཆོད། །ཟུང་འཇུག་སྒྱུ་མའི་རྣལ་འབྱོར་གྱིས། ། རང་
རྒྱུད་སྨིན་ཅིང་གྲོལ་བའི་ཕྱིར། །བྱིན་རླབས་སྐུལ་བའི་རིམ་པ་ཡི། །བླ་མའི་རྣལ་འབྱོར་འདི་རུ་བཀོད། །
དེ་ལ་བྱིན་རླབས་ཀྱི་འཇུག་སྒོ་ཉམས་ལེན་གྱི་རྩ་བ་ནི་བླ་མར་མོས་གུས་འདི་ལ་རག་ལས་ཤིང་། རང་
ཅག་སྙིགས་མའི་དུས་ཀྱི་འགྲོ་བ་ལ་དུས་གསུམ་གྱི་སངས་རྒྱས་ལས་ཀྱང་ལྷག་པའི་བཀའ་དྲིན་ཆེ་བ་བླ་མ་
ཉིད་ཡིན་པས། ཅི་སྒྲུབ་ཀྱང་བླ་མའི་རྣམ་པར་སྒྲུབ་ན། ཇི་སྐད་དུ། སངས་རྒྱས་སྟོང་གི་དངོས་གྲུབ་
ཀྱང་། །གང་ཟག་དེ་ཡིས་འཛིན་པར་ནུས། །ཞེས་དང༌། བསྐལ་པ་བྱེ་བ་བརྒྱར་ཡང་ནི། །ལྷ་སྐུ་འབུམ་
བཞེངས་བསོད་ནམས་ལས། །བླ་མ་སྐད་ཅིག་དྲན་པ་མཆོག །ཞེས་པ་ལྟར་བྱིན་རླབས་ཁྱད་པར་ཅན་གྱི་
འཇུག་སྒོར་འགྱུར་ཞིང༌། བླ་མའི་ཞབས་ཏོག་ལ་རབ་སྒྲུབ་པའི་མཆོད་པ་བགྱི་བར་གསུངས་པ་ཉིད་དུ་
གཏོགས་པ་ཡིན་ནོ། །ཟབ་ལམ་བླ་མའི་རྣལ་འབྱོར་ལ་བརྟེན་ནས་བྱིན་རླབས་འཇུག་པའི་སྒོ་ལ། ཐོག་
མར་སྔོན་འགྲོ་སྤྱི་ལྟར་ལ། དངོས་གཞི་ལུས་སེམས་རྣལ་དུ་དབབ། མི་ཕྱེད་དྲག་པོས་གདུང་བའི་ངང་
ནས་འདི་བཞིན་བརྗོད། བླ་མ་མཁྱེན། ལན་གསུམ་རྗེས་གསལ་གདབ་པ་ནི། རྩ་བའི་བླ་མ་རྡོ་རྗེ་
འཆང་འཁོར་བཅས་དུས་གསུམ་གྱི་སངས་རྒྱས་ཡོངས་ཀྱི་སྤྱི་གཟུགས་སུ་བསམས་ལ། རང་སེམས་
དམིགས་མེད་བརྩེ་བའི་གཏེར། །འཇའ་འོད་འཁྲིགས་པའི་གུར་ཁྱིམ་ན། །རང་
སྣང་ཡེ་ཤེས་སྤྱི་ཡི་དབྱིངས། །རྩ་གསུམ་རྒྱལ་བ་འདུས་པའི་སྐུ། །དམིགས་མེད་
-190-

སྒྲུབ་ཐབས་དང་གསོལ་འདེབས་ཐོར་བསྡུས།
པོད༣
ཐུགས་རྗེའི་སྤྱི་གཟུགས་མཆོག །དཔལ་རིའི་ཨུ་རྒྱན་པདྨ་དང་། །དབྱེར་མེད་
རིགས་བརྒྱའི་ཁྱབ་བདག་རྗེ། །བཅུ་དྲུག་ལོན་པའི་གཞོན་ཚུལ་ཅན། །དགོངས་
པ་ཁྱབ་བརྡལ་ངང་ལ་གཟིགས། །མཁྱེན་བརྩེའི་གཟི་འོད་འབུམ་དུ་འཁྱུག །རབ་
འབྱམས་རྒྱལ་བ་འདུས་པའི་སྐུ། །མངོན་སུམ་མིག་ཏུ་གསལ་བ་ན། །ཐུགས་རྗེའི་
སྤྲིན་ཕུང་ཀློང་ཡངས་ནས། །སྨིན་གྲོལ་གདམས་པའི་གྲུ་ཆར་འཐོར།།དངོས་གྲུབ་
དབྱར་གྱི་ཆུ་མཚོ་རྒྱས། །སྐལ་ལྡན་བུང་བ་རྩེ་ཞིང་རོལ། །ཐ་མལ་སྣང་བ་དལ་ཅིག་
འགགས། །ཞེས་བླ་མའི་སྐུ་ལ་འདུན་པ་གཏད་དེ་དར་ཅིག་མཉམ་པར་བཞག ཡང་། བླ་མའི་
ཐུགས་རྗེ་ཉི་མ་ཡི། །ཁྱབ་བརྡལ་འོད་གསལ་འཁོར་ལོ་ཡིས། །རྟོག་གེ་མུན་པའི་
འཁྲི་བ་ཆོད། །ཆོས་ཀྱི་དབྱིངས་སུ་ཏ་ལ་ལ། །ཞེས་དལ་ཅིག་སེམས་གཏད། ཡང་ ཟང་
ཐལ་རིག་པའི་འཁྲུལ་འཁོར་གྱིས། །གཟུང་འཛིན་སྣང་ཆའི་མདུད་པ་
ཁྲོལ། ། ཆོས་ཉིད་འོད་གསལ་འཁོར་ལོའི་ངང་། །བརྡ་དོན་རྟགས་ཀྱི་བཀོད་
པ་རྫོགས། །ཞེས་རང་སྣང་སྐྱེ་བ་མེད་པའི་དཀྱིལ་འཁོར་གྱི་ངང་དུ་དལ་ཅིག་བཞག རང་སྣང་
ཆོས་སྐུའི་གཞལ་ཡང་ཁང༌། །སྒྲིབ་མེད་ཟང་ཐལ་ནམ་མཁའ་རུ། །གཏད་མེད་
རིག་པའི་ཆོ་འཕྲུལ་གྱིས། །སྤྲུལ་པའི་གྲོང་ཁྱེར་བཀོད་ལ་བལྟ། །ཞེས་རྡོ་རྗེ་འཛིན་པའི་
སྐུ་གསུང་ཐུགས་རོ་མཉམ་པ་བདེ་བ་ཆེན་པོར་རྡོ་རྗེའི་བཟླས་པ་བྱའོ།
།མཐར་རིག་སྟོང་ཆོས་
སྐུར་ཉལ་བའི་ངང༌། །ཆུ་ལས་ཉ་ལྡང་ལྟ་བུ་ཡིས། །རང་རིག་རྣལ་འབྱོར་དམར་
མོ་རུ། །སྟོང་བའི་ངོ་བོར་ཝལ་གྱིས་གསལ། །དེ་ནས་གསོལ་བ་གདབ་པ་ནི། གཞི་རིག་
སྟོང་གཞོན་ནུ་བུམ་སྐུའི་དབྱིངས། །སེམས་སྐྱེ་མེད་ཆོས་སྐུའི་རང་ཞལ་ཆེ། །ཞིང་
གདོད་མའི་དབྱིངས་ལ་དབང་སྒྱུར་བ། །གཞི་རང་གཤིས་སྟོན་པའི་བླ་མ་
-191-

ཧཱུྃ།
༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
མཆོག །ཞིང་དཔལ་རིའི་ཨུ་རྒྱན་པདྨ་དང་། །དབྱེར་མེད་པའི་རིགས་བརྒྱའི་
གར་མཁན་རྗེ། །དཔལ་མཉམ་མེད་འཇའ་ལུས་རྡོ་རྗེ་ལ།
།བདག་གསོལ་བ་
འདེབས་སོ་ཐུགས་དམ་གསོན། །རང་སེམས་གདུང་བའི་ངང་ནས་འབོད། །
ཨུ་རྒྱན་མཁའ་འགྲོའི་གླིང་མཆོག་ན། །དཔའ་བོ་མཁའ་འགྲོའི་ཚོགས་གྲལ་ན། །
མཁའ་སྤྱོད་ཌཱཀྐིའི་ཚོགས་ཀྱི་རྗེ། །ཕ་བླ་མའི་དྲུང་དང་ཁྱད་པར་མེད།
།སྐལ་ལྡན་
ཚོགས་འཁོར་གྱི་དུས་སུ་གསོལ་འདེབས་ན། །གནས་ཉེར་བཞིའི་ཌཱཀྐིས་བསྐོར་ཏེ་
བྱོན། །མཁའ་སྤྱོད་ཞིང་དུ་ཁྲིད་པར་ཤོག །རྔ་ཡབ་དཔལ་རིའི་ཞིང་ཁམས་ན། །
པདྨ་འོད་ཀྱི་ཕོ་བྲང་དུ། །ཕ་ཨུ་རྒྱན་དང་དབྱེར་མེད་རྡོ་རྗེ་འཆང༌། །རྗེ་བླ་མའི་
དྲུང་དང་ཁྱད་པར་མེད། །ཡར་ངོའི་ཚེ་བཅུའི་དུས་སུ་གསོལ་འདེབས་ན། །
དཔའ་བོ་དགའ་སྟོན་གྱི་ཚོགས་ལ་བྱོན། །གནས་རྔ་ཡབ་དཔལ་རིའི་ལམ་སྟོན་
ཤོག །གཞི་དབྱིངས་གདོད་མའི་དགོངས་ཀློང་ན། །སྣང་སྲིད་དག་པའི་གཞལ་
ཡས་སུ། །སྐྱེ་མེད་དོན་གྱི་བླ་མར་བཞུགས། །ཕ་བླ་མའི་དྲུང་དང་ཁྱད་པར་
མེད། །སྣང་སྲིད་དག་པར་གསོལ་འདེབས་ན། །རང་སེམས་དང་འབྲལ་བ་
མེད་པར་བྱོན། །རྟོགས་གྲོལ་གྱི་ས་ལམ་མཐར་ཕྱིན་ཤོག །གར་བཞུགས་ཆོས་
ཉིད་ཀྱི་ཞིང་ཁམས་སུ། །སྣང་སྲིད་སྒྱུ་མའི་ཕོ་བྲང་དུ། །རྒྱུ་འབྲས་དོན་སྟོན་
གྱི་བླ་མར་བཞུགས། །ཕ་བླ་མའི་དྲུང་དང་ཁྱད་པར་མེད། །དག་སྣང་མོས་
གུས་ཀྱིས་གསོལ་འདེབས་ན། །རྟེན་འབྱུང་སྒྱུ་འཕྲུལ་གྱི་རོལ་པར་བྱོན། །རྒྱུ་
འབྲས་བསླུ་མེད་ཀྱི་དོན་རྟོགས་ཤོག །ཕ་བླ་མའི་གསང་གསུམ་ཡོན་ཏན་དྲན། །ཐོ་
རངས་དང་བོར་གསོལ་འདེབས་ན། _ །རང་སེམས་སྐྱེ་མེད་ཀྱི་དབྱིངས་སུ་
-192-

སྒྲུབ་ཐབས་དང་གསོལ་འདེབས་ཐོར་བསྡུས།
པོད༣
མཇལ། །ཐུགས་ཡིད་དབྱེར་མེད་དུ་གྲོལ་བར་ཤོག །ནངས་ཉི་ཟེར་འཆར་ལ་
‧གསོལ་འདེབས་ན། །ཉིན་སྣང་ཆོས་སྐུར་འབྱམས་སུ་ཀླས། །གང་ཤར་མོས་གུས་
སུ་འཁྱེར་ཤེས་པས། །དགོངས་རྒྱུད་ཀྱི་རྟོགས་པ་འཕོ་བར་ཤོག །གུང་ཉི་མའི་
དཀྱིལ་འཁོར་ཕྱེད་དུས་སུ། །ཕ་བླ་མ་དྲན་ཞིང་གསོལ་འདེབས་ན། །རང་སེམས་
ཆོས་སྐུའི་དོན་རྟོགས་ཤིང༌། །དུག་ལྔ་རང་སར་ཞི་བར་ཤོག །དགོང་ཉི་མའི་
དམར་ཐག་བསྡུ་དུས་སུ། །ཕ་བླ་མ་དྲན་ཅིང་གསོལ་འདེབས་ན། །མཚན་རྨི་
ལམ་ངོགས་སུ་ཞལ་མཇལ་ཏེ། །རྨི་ལམ་འོད་གསལ་གྱི་དོན་རྟོགས་ཤོག །ཕ་བླ་
མའི་རྣམ་པར་ཐར་པ་ལ། །ཅི་མཛད་ཆོས་སུ་མཐོང་བ་ཡིས། །བྱིན་རླབས་
རྟོགས་པ་རྒྱུད་ལ་ཞུགས། །རྟོགས་པས་བདག་རྒྱུད་གྲོལ་བར་ཤོག །ཕ་བླ་མའི་
སྐུ་ཡི་ཞབས་དྲུང་དུ། །བློ་སེམས་ཕྱོགས་ནས་གསོལ་འདེབས་ན། །སླར་བླ་མའི་
ཞལ་མཇལ་གསུང་ལ་རེག །གདམས་ངག་བདུད་རྩིས་སྨིན་པར་ཤོག །ཕ་བླ་མ་
བཞུགས་པའི་ས་ཕྱོགས་དེར། །ཡིད་སྨིན་པར་བྱས་ཏེ་གསོལ་འདེབས་ན། །ཚེ་
རབས་ཀྱི་ཕྲེང་བ་ཐམས་ཅད་དུ། །དཔལ་བླ་མའི་དྲུང་དུ་སྐྱེ་བར་ཤོག །ཕ་བླ་
མའི་ཐུགས་དང་དབྱེར་མེད་དུ། །ཉིན་མཚན་དུས་དྲུག་གསོལ་འདེབས་ན། །ལྟ་
བ་ངོ་སྤྲོད་ཉམས་མྱོང་ཐོབ། །ཤི་ཡང་འགྱོད་སེམས་མེད་པར་ཤོག །ཕ་ཀུན་
མཁྱེན་བླ་མའི་ཐུགས་རྗེས་གཟིགས། །ཞིང་དག་པའི་གནས་སུ་དབུགས་དབྱུང་
མཛོད། །ཚེ་འདི་ནས་ཕྱི་མར་འཕོ་བའི་དུས། །དཔལ་ཨུ་རྒྱན་གྱི་དྲུང་དུ་འདྲེན་
པར་མཛོད། །ཅེས་གསོལ་བ་ཕུར་ཚུགས་སུ་གདབ་བོ། །མཐར། ཕ་བླ་མ་རིགས་བརྒྱའི་གར་
མཁན་གྱི། །ཐུགས་བདེ་བ་ཆེན་པོར་གསོལ་བ་འདེབས། ། གསང་ཆེན་རིགས་
-193-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཀུན་གྱི་ཁྱབ་བདག་མཆོག །རང་སེམས་སྐྱེ་མེད་ཀྱི་ངང་ནས་མཇལ། །ཐུགས་
ཡིད་གཅིག་འདྲེས་ཀྱི་བྱིན་རླབས་ཞུགས། །སྙིང་བོ་དོན་མཐོང་གི་དངོས་གྲུབ་
གྲུབ། །ནུས་མཐུ་བྱིན་རླབས་ཀྱི་དབང་བཞི་ཐོབ། །ལམ་འབྲས་རིག་འཛིན་
བཞིའི་ས་བོན་ཐེབས། །འབྲས་བུ་སྐུ་གསུམ་དུ་དབུགས་དབྱུང་ཤོག །ཅེས་བརྗོད་
པ་དང་། དལ་ཅིག་མོས་གུས་དུངས་དུངས་པ་ཞིག་གིས་རྐྱེན་བྱས་ཏེ། ཕ་རྗེ་བཙུན་རྡོ་རྗེ་འཆང་
ཞལ་འཛུམ་པ་དང་སྤྱན་རྗེས་ཆགས་སུ་གཡོ་བའི་ངང་ནས་ཐུགས་འོད་གསལ་
བདེ་བ་ཆེན་པོའི་ཀློང་ཁྱབ་བརྡལ་རིག་པ་བྱང་ཆུབ་ཀྱི་གཞལ་ཡས་ནས་འོད་
དམར་བོའི་སྦུ་གུ་དྲོད་དང་བཅས་པ་ཞིག་བྱུང་། རང་རྡོ་རྗེ་རྣལ་འབྱོར་མའི་
སྙིང་གར་ཕོག་པས་རང་ཡང་འོད་ཀྱི་གོང་བུ་ཞིག་ཏུ་གྱུར། དྲན་རིག་འོད་
གསལ་ཆེན་པོར་འབྱམས་ཀླས། དར་ཅིག་ནས་གཟུང་འཛིན་གྱི་མདུད་པ་ཁྲོལ་
ཁྲོལ་ཞིག སྣང་ཆའི་ན་བུན་ཡལ་བ་དང་ལྷན་ཅིག་ཏུ། འོད་ཀྱི་གོང་བུ་དེ་ཚག་
སྒྲ་དང་བཅས་ཡལ་ཏེ། བླ་མའི་ཐུགས་ཀར་ཐིམ་པས་གསལ་སྟོང་ནམ་མཁའ་
ལྟ་བུའི་ངང་ལ་འདྲེས་པར་གྱུར།
ཞེས་མཉམ་འཇོག་དང་དམིགས་པ་བླ་རྣམ་སྤྱི་ལྟར་མཐུན།
དེ་ལྟར་བཞག་རྗེས། སླར་ཡང་བསྐྱར་གྱི་ཚུལ་དུ། རང་རིག་པ་འོད་ཀྱི་སྦུ་གུ་དེ། །མདངས་
གསལ་ལ་འཚེར་བའི་རྣམ་པ་རུ། །ཕ་རྗེ་བཙུན་བླ་མའི་ཐུགས་ཀར་འཕོས། །
ཐུགས་སྟོང་གསལ་ནམ་མཁའ་ལྟ་བུའི་ངང༌། །བློ་འཛིན་མེད་གཉུག་མ་ཆོས་
སྐུའི་ངང་། །སེམས་སྤྲོས་མེད་འོད་གསལ་ངང་དུ་ཨ ཞེས་སྔགས་དོན་ལྟར་རེ་ཞིག་
བལྟ། སླར། རྣམ་དག་ཆོས་ཉིད་ཀྱི་མཁའ་ཀློང་དུ། །ཐུགས་རྗེ་བྱིན་རླབས་ཀྱི་རོལ་
པའི་རྩལ། །ཅིར་སྣང་རྨི་ལམ་གྱི་སྣང་ཆ་ལ། །གཏད་མེད་ཆོས་སྐུ་རུ་འབྱམས་
-194-

སྒྲུབ་ཐབས་དང་གསོལ་འདེབས་ཐོར་བསྡུས།
པོད༣
ཀླས་པས། །སྣོད་བཅུད་འོག་མིན་དུ་སངས་རྒྱས་ཤོག །ཅེས་བརྗོད་དེ་དད་པ་དྲག་པོས་
ལུས་སེམས་རྣལ་དུ་དབབ། རྗེས་སུ་སྨོན་ལམ་སོགས་བརྗོད་པས་ཐུན་བསྡུ་བར་བྱའོ། །དེ་ལས་ཀྱང་བསྡུ་
བར་སྤྲོ་ན། ཕ་བླ་མའི་གསལ་སྟོང་རྗེན་པའི་སྐུ། །ཐུགས་བདེ་ཆེན་དབྱིངས་ནས་
འོད་ཟེར་འཕྲོས། །རང་སྣང་གི་བཀོད་པ་ཚུར་ལ་བསྡུ།
།གཟུགས་བརྙན་གྱི་
དཀྱིལ་འཁོར་མེ་ལོང་ལ། །ཧ་བཏབ་བཞིན་མཐའ་ནས་དབུས་སུ་ཡལ། །ཞེས་
བརྗོད་མེད་དལ་ཅིག་ངལ་གསོ། ཡང་། ལྷ་རབ་འབྱམས་དཀྱིལ་འཁོར་སྤྲོ་བསྡུའི་བདག །
དཔལ་བླ་མའི་གནས་གསུམ་འོད་ཀྱིས་འཁྱུད།
།ཞལ་རྗེས་ཆགས་བཞད་པའི་
ལང་ཚོ་འབར། །གསུང་གསང་བའི་སྐྱེ་མེད་རང་སྒྲ་སྒྲོག །ཐུགས་འོད་གསལ་
བདེ་བ་ཆེན་པོའི་ངང་། །སྐུ་གསལ་སྟོང་འོད་ཀྱི་སྦུ་གུ་ནས། །འོད་ཁ་དོག་ལྔ་
ལྡན་ལམ་ལམ་འཕྲོས། །དེའི་རྐྱེན་གྱིས་ཆོས་ཉིད་རང་སྒྲས་བསྐུལ། །གདན་རྣམ་
པ་དྲུག་ཏུ་དལ་གྱིས་གཡོས། །འཇའ་འོད་ཕུང་འདྲེས་པའི་ངང་ལ་འབྱམས། །
དེས་རང་སེམས་སྟོང་གསལ་ཆེན་པོའི་ངང་། །རོ་གཅིག་ཏུ་འདྲེས་པའི་དགོངས་
རྩལ་རྫོགས། །དཔལ་དང་བོའི་སངས་རྒྱས་ཞལ་ལ་བལྟ། །དམིགས་མེད་ཀྱི་ཆོས་
སྐུའི་རྣལ་འབྱོར་སྐྱོང་། །ཞེས་བཟླས་ལ་མཉམ་པར་བཞག་པའི་རྗེས། སླར་ཡང༌་། ལྷའི་སྣང་ཆ་
གསལ་གདབ་ལ་དོང་སྤྲུག་དང་དཔལ་རིའི་སྨོན་ལམ་སོགས་བྱའོ། །འདི་དགེས་བླ་མའི་བྱིན་
རླབས་རྟོགས་པ་འཕོས། །ཉམས་མྱོང་རྒྱུད་ལ་རྫོགས་ཏེ་སྐད་ཅིག་གིས། །ལྔ་
ལྡན་པདྨོ་དྲ་བའི་ཡེ་ཤེས་ཞིང་། །བརྡལ་ཁྱབ་ཐིག་ལེའི་ཀློང་དུ་བྱང་ཆུབ་ཤོག །ཅེས་
པའང་། སྔགས་པ་དགེ་འཕེལ་གྱིས་གསོལ་བ་བཏབ་པའི་ངོར། གུ་རུ་པདྨའི་ཐུགས་རྗེ་ལ་བརྟེན་ནས་
འཁོད་པ་བོ་ལྟོས་བཅས་རེབ་གོང་ནས་རང་ཡུལ་ལོག་ཁར། ནངས་ཆེན་ཇོ་མོ་སོགས་སེམས་སྡུག་གསོག་
-195-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
མཁན་འགའ་ལ་མྱ་ངན་སངས་ཕྱིར། བླ་རྣམ་གསོལ་འདེབས་དང་སྦྲེལ་བ་འདི་བྲིས་པ་ཡིན་པས། ངན་
རྟོག་དང་མ་འདྲེས་པར་གསོལ་བ་བཏབ་ན།
བླ་མའི་དྲུང་ལས་ཀྱང་ལྷག་པའི་ཐུགས་རྗེ་མྱུར་བསྐུལ་བྱིན་
རླབས་དངོས་ཐོབ་འདི་ཀུན་མཁྱེན་ཡབ་སྲས་ལ་དད་པའི་སློང་ཕོར་ཐོགས་ཤིང་ཨུ་རྒྱན་པདྨ་ལ་རེ་བའི་
གཞོན་ནུ་བདུད་འདུལ་དཔའ་ བོས་སོ། །འདིའི་ནང་ལ་ཆོས་ཀྱི་རྫུན་རིས་འགའ་འདུག་ཀྱང་འགའ་ལ་
ཕན་དུ་རེ་བས་བྲིས་པས་ལྷ་དང་བླ་མའི་སྤྱན་སྔར་འཆགས་སོ། །སྣོད་མིན་ལོག་སྲེད་ཅན་ཨི་ཐི། །རྒྱ་རྒྱ་རྒྱ།
དད་ལྡན་གྱི་སློབ་བུ་ཁ་ཤས་རེ་མ་གཏོགས་སུ་རུང་རུང་གིས་དཔེ་ཆོད་ཙམ་བྱས་ཏེ་ཡིག་ཆར་བཀླགས་པ་
ལྟ་བུས་ཕན་པ་མེད་དོ། །བླ་མའི་རྣལ་འབྱོར་འདི་ལ་ནི་མོས་གུས་ཀྱི་སྒོ་ནས་བྱིན་རླབས་ཐོབ་དགོས་པས་
རང་སེམས་ལ་བརྟགས་པ་མ་གཏོགས་ཀློག་འདོན་ཙམ་ལ་སྙིང་བོ་རེ་བ་ལ་ནི་དོན་འབྲས་རྡུལ་ཙམ་ཡང་
མེད་པས་དེ་ལྟར་མི་རུང་ངོ་། །རྟགས་སྲུང་རྣམས་ལ་ཨི་ཐི༔